CELEX: 62018CN0358
Language: el
Date: 2018-06-01 00:00:00
Title: Υπόθεση C-358/18 P: Αναίρεση που άσκησε την 1η Ιουνίου 2018 η Δημοκρατία της Πολωνίας κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Μαρτίου 2018 στην υπόθεση T-507/15, Δημοκρατία της Πολωνίας κατά Επιτροπής

201807200352013422018/C 276/343582018CJC27620180806EL01ELINFO_JUDICIAL20180601252731Υπόθεση C-358/18 P: Αναίρεση που άσκησε την 1η Ιουνίου 2018 η Δημοκρατία της Πολωνίας κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Μαρτίου 2018 στην υπόθεση T-507/15, Δημοκρατία της Πολωνίας κατά Επιτροπής
 ---documentbreak--- C2762018EL2510120180601EL0034251273Αναίρεση που άσκησε την 1η Ιουνίου 2018 η Δημοκρατία της Πολωνίας κατά της αποφάσεως που εξέδωσε το Γενικό Δικαστήριο (ένατο τμήμα) στις 15 Μαρτίου 2018 στην υπόθεση T-507/15, Δημοκρατία της Πολωνίας κατά Επιτροπής
   (Υπόθεση C-358/18 P)2018/C 276/34Γλώσσα διαδικασίας: η πολωνική
      Διάδικοι
   
   
      Αναιρεσείουσα: Δημοκρατία της Πολωνίας (εκπρόσωπος: B. Majczyna)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
            —
         
         
            να αναιρέσει την απόφαση που εξέδωσε το Γενικό Δικαστήριο στις 15 Μαρτίου 2018 στην υπόθεση T-507/15, Πολωνία κατά Επιτροπής, στο μέτρο που η απόφαση αυτή απορρίπτει τους ακόλουθους λόγους της προσφυγής ακύρωσης της εκτελεστικής απόφασης (ΕΕ) 2015/1119 της Επιτροπής, της 22ας Ιουνίου 2015 [κοινοποιηθείσα υπό τον αριθμό C(2015)4076)], για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (
                  1
               ):
            
                     α)
                  
                  
                     το δεύτερο σκέλος του πρώτου λόγου που αφορά την αποτελεσματικότητα των επιτόπιων ελέγχων πριν τη χορήγηση της προαναγνώρισης στις ομάδες παραγωγών και
                  
               
                     β)
                  
                  
                     το δεύτερο σκέλος του δεύτερου λόγου που αφορά την εκτίμηση του κινδύνου απωλειών για το Ταμείο και τον υπολογισμό του ύψους του εφαρμοσθέντος συντελεστή της κατ’ αποκοπή διόρθωσης σε σχέση με τις δαπάνες στο πλαίσιο του μέτρου «Οπωροκηπευτικά — Προαναγνωρισμένες ομάδες παραγωγών».
                  
               
      
            —
         
         
            να ακυρώσει την εκτελεστική απόφαση (ΕΕ) 2015/1119 της Επιτροπής, της 22ας Ιουνίου 2015 [κοινοποιηθείσα υπό τον αριθμό C(2015)4076)], για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), στο μέτρο κατά το οποίο αποκλείει από τη χρηματοδότηση της Ευρωπαϊκής Ένωσης το ποσό των 55375053,74 ευρώ που δαπάνησε ο διαπιστευμένος οργανισμός πληρωμών της Δημοκρατίας της Πολωνίας.
         
      
            —
         
         
            να καταδικάσει την Ευρωπαϊκή Επιτροπή στα δικαστικά έξοδα αμφοτέρων των βαθμών δικαιοδοσίας.
         
      
      Λόγοι και κύρια επιχειρήματα
   
   Με την αναιρεσιβαλλόμενη απόφαση το Γενικό Δικαστήριο απέρριψε την προσφυγή με την οποία η Δημοκρατία της Πολωνίας ζήτησε την ακύρωση της απόφασης της Επιτροπής για τον αποκλεισμό από τη χρηματοδότηση της Ευρωπαϊκής Ένωσης του ποσού των 142446,05 ευρώ και του ποσού των 55375053,74 ευρώ, τα οποία δαπάνησε ο διαπιστευμένος οργανισμός πληρωμών της Δημοκρατίας της Πολωνίας στο πλαίσιο, αντιστοίχως, των μέτρων: «Οπωροκηπευτικά — Επιχειρησιακά προγράμματα» και «Οπωροκηπευτικά — Προαναγνωρισμένες ομάδες παραγωγών».
   Η Επιτροπή προσήψε στη Δημοκρατία της Πολωνίας τρεις παραβάσεις ως προς την πραγματοποίηση των ανωτέρω δαπανών. Οι παραβάσεις αυτές αφορούν, πρώτον, τους επιτόπιους ελέγχους σχετικά με την πλήρωση των κριτηρίων αναγνώρισης από τις οργανώσεις παραγωγών (ως προς τον αριθμό των ελέγχων), δεύτερον, τους επιτόπιους ελέγχους πριν τη χορήγηση της προαναγνώρισης στις ομάδες παραγωγών ή πριν τη χορήγηση της αναγνώρισης στις οργανώσεις παραγωγών και, τρίτον, την καταβληθείσα στήριξη προς τις οργανώσεις παραγωγών για το κόστος των σπόρων στο πλαίσιο των επιχειρησιακών προγραμμάτων.
   Η δεύτερη εκ των προαναφερθεισών παραβάσεων συνίσταται στο ότι οι πολωνικές αρχές, πριν τη χορήγηση της προαναγνώρισης στις ομάδες παραγωγών και πριν τη χορήγηση της αναγνώρισης στις οργανώσεις παραγωγών, δεν εξακρίβωσαν την ελάχιστη απαιτούμενη αξία της διατιθέμενης στο εμπόριο παραγωγής, μέγεθος που αποτελεί κριτήριο θεμελιώδους σημασίας για την αναγνώριση. Κατά την Επιτροπή, οι επιτόπιοι έλεγχοι που διενεργήθηκαν συναφώς από τις πολωνικές αρχές ήταν αναποτελεσματικοί. Οι έλεγχοι αυτοί θεωρήθηκαν βασικής σημασίας από την Επιτροπή και η διαπίστωση της παράβασης από το θεσμικό αυτό όργανο αποτέλεσε τη βάση της επιβολής κατ’ αποκοπή διόρθωσης ύψους 10 % τόσο επί των δαπανών σε σχέση με το μέτρο «Οπωροκηπευτικά — Επιχειρησιακά προγράμματα», όσο και επί των δαπανών σε σχέση με το μέτρο «Οπωροκηπευτικά — Προαναγνωρισμένες ομάδες παραγωγών».
   Προς στήριξη της αίτησης αναίρεσης η Δημοκρατία της Πολωνίας προβάλλει τους ακόλουθους λόγους:
   
            1.
         
         
            Πρόδηλη παραμόρφωση των πραγματικών περιστατικών:
            
                     —
                  
                  
                     οι διαπιστώσεις όσον αφορά τις παρατυπίες στους ελέγχους των οργανώσεων παραγωγών πριν την αναγνώρισή τους εφαρμόστηκαν και στο πλαίσιο των ελέγχων των ομάδων παραγωγών πριν την προαναγνώριση,
                  
               
                     —
                  
                  
                     διαπιστώθηκε η αναποτελεσματικότητα των ελέγχων των ομάδων παραγωγών πριν την προαναγνώριση, αντιθέτως προς τη θέση της Επιτροπής της 1ης Μαρτίου 2011 με την οποία επιβεβαιώθηκε η αποτελεσματικότητα των εν λόγω ελέγχων.
                  
               Με τον λόγο αυτό, η Δημοκρατία της Πολωνίας υποστηρίζει, πρώτον, ότι το Γενικό Δικαστήριο κακώς εφάρμοσε τις διαπιστώσεις όσον αφορά τις παρατυπίες στους ελέγχους των οργανώσεων παραγωγών πριν την αναγνώρισή τους –δηλαδή των Vegapol και Zrzeszenie Plantatorów Owoców i Warzyw w Łowiczu– και στο πλαίσιο της εκτίμησης της αποτελεσματικότητας των ελέγχων των ομάδων παραγωγών πριν την προαναγνώρισή τους. Επιπλέον, η Δημοκρατία της Πολωνίας επισημαίνει ότι το Γενικό Δικαστήριο παραμόρφωσε προδήλως τα πραγματικά περιστατικά παραπέμποντας στην προβαλλόμενη από τη Δημοκρατία της Πολωνίας αντίφαση μεταξύ, αφενός, της από 1ης Μαρτίου 2011 επιστολής με την οποία η Επιτροπή επιβεβαίωσε την αποτελεσματικότητα των ελέγχων που διενεργήθηκαν από τις πολωνικές αρχές πριν τη χορήγηση της προαναγνώρισης στις ομάδες παραγωγών κα, αφετέρου, της από 24 Φεβρουαρίου 2014 επιστολής με την οποία η Επιτροπή προσήψε τις σχετικές παραβάσεις στη Δημοκρατία της Πολωνίας. Οι ανωτέρω περιγραφόμενες περιπτώσεις παραμόρφωσης οδήγησαν το Γενικό Δικαστήριο σε εντελώς εσφαλμένα συμπεράσματα ως προς την αναποτελεσματικότητα των ελέγχων των ομάδων παραγωγών πριν τους χορηγηθεί η προαναγνώριση.
         
      
            2.
         
         
            Προσβολή του δικαιώματος αποτελεσματικού δικαστικού ελέγχου όσον αφορά το ύψος της κατ’ αποκοπή διόρθωσης που εφάρμοσε η Επιτροπή.
            Με τον λόγο αυτό, η Δημοκρατία της Πολωνίας υποστηρίζει ότι το Γενικό Δικαστήριο δεν έλεγξε δικαστικώς την ορθότητα του εκ μέρους της Επιτροπής καθορισμού του ύψους του συντελεστή της κατ’ αποκοπή διόρθωσης για το μέτρο «Οπωροκηπευτικά — Προαναγνωρισμένες ομάδες παραγωγών». Ειδικότερα, η Δημοκρατία της Πολωνίας προβάλλει ότι το Γενικό Δικαστήριο περιόρισε τον έλεγχό του αποκλειστικά και μόνο στην εξέταση του ζητήματος κατά πόσον οι επίμαχοι εν προκειμένω έλεγχοι αποτελούσαν βασικούς ελέγχους κατά την έννοια των κατευθυντηρίων οδηγιών όσον αφορά τον υπολογισμό των οικονομικών συνεπειών κατά την κατάρτιση της αποφάσεως σχετικά με την εκκαθάριση των λογαριασμών του ΕΓΤΠΕ — Τμήμα Εγγυήσεων (VI/5330/97-PL). Ωστόσο, το Γενικό Δικαστήριο δεν εξέτασε όλα τα υπόλοιπα στοιχεία τα οποία πρέπει να λαμβάνονται υπόψη από την Επιτροπή όταν εκτιμά τον κίνδυνο απωλειών για τον προϋπολογισμό της Ένωσης και καθορίζει το ύψος του συντελεστή διόρθωσης.
         
      
            3.
         
         
            Ανεπαρκής αιτιολογία της αναιρεσιβαλλόμενης απόφασης, καθόσον το Γενικό Δικαστήριο διαπίστωσε ότι η Επιτροπή:
            
                     —
                  
                  
                     τεκμηρίωσε την διάπραξη παρατυπιών κατά τους ελέγχους των ομάδων παραγωγών πριν την προαναγνώριση και
                  
               
                     —
                  
                  
                     εφάρμοσε ορθό κατ’ αποκοπή συντελεστή.
                  
               Με τον λόγο αυτό, η Δημοκρατία της Πολωνίας επικαλείται ανεπαρκή αιτιολογία της αναιρεσιβαλλόμενης απόφασης, στο μέτρο που το Γενικό Δικαστήριο διαπίστωσε, πρώτον, ότι οι έλεγχοι των ομάδων παραγωγών πριν τους χορηγηθεί η προαναγνώριση ήταν αναποτελεσματικοί και, δεύτερον, ότι η εφαρμογή συντελεστή δημοσιονομικής διόρθωσης ύψους 10 % σε σχέση με το μέτρο «Οπωροκηπευτικά — Προαναγνωρισμένες ομάδες παραγωγών» ήταν ορθή.
         
      (
         1
      )	ΕΕ L 182, σ. 39.